Váratlan különbségre derült fény a magyar nõi és férfi autósok között
Egy felmérés rámutatott, hogy másképp állnak a téli autózáshoz a nõi és férfi sofõrök.
Míg a férfiak több mint 92 százaléka saját maga intézi az autó téli felkészítését, addig ez a nõk esetében kevesebb mint 49 százalék – derül ki a Mol által december elején készített felmérésbõl.

Akik maguk intézik el a téliesítéssel kapcsolatos teendõket, azoknak körülbelül fele szervizbe is viszi az autóját, emellett a válaszadók több mint 80 százaléka otthon is foglalkozik az autó téliesítésével.

A férfiak számára jellemzõen ez egy olyan feladat, amit õk maguk intéznek, míg a nõk esetében megoszlanak a válaszok aközött hogy önállóan vagy a családdal együtt intézik.

A felmérésbõl az is kiderül, mi a téli alapfelszereltség része a kocsinkban: a legtöbben jégkaparót (93%) és jégoldó spray-t (79%) tartanak, de takaró (67%), meleg ruha (43%) és egyeseknél hólánc is (26%) megtalálható, ez utóbbi aránya a Nyugat- és Dél-Dunántúlon lakók esetében magasabb (40% körüli).

A felmérés résztvevõinek 15 százaléka rendszeresen, illetve fele alkalmanként tankol prémium üzemanyagot vagy egyéb adalékanyagot az autójába azért, hogy télen biztosan elinduljon.

A kutatás azt is megmutatta, hogy a legtöbben még októberben elkezdik az autó téliesítését az ablaktörlõ lapát, a hûtõfolyadék és az akkumulátor ellenõrzésével, illetve a szélvédõmosó-folyadék cseréjével, ugyanakkor az autógumi cseréjénél a tartósan 7 fok alatti hõmérséklet volt a döntõ szempont a többségnél (45%).
autós hír